als_Latn dik_Latn sag_Latn
TELEFONATA ANONIME Alarm fals për bombë në Durrës, gjendet një pako e dyshimtë në shkollën “Hysen Cela”
- 3231 Lexime
- (09:10 , 16/03/2015)
- 4 Komente
(foto nga vendngjarja)
DURRËS- Një alarm fals për bombë ka vënë në lëvizje policinë e qytetit të Durrësit që prej orës 07:30 të mëngjesit të sotëm.
Ka qenë një telefonatë e mbërritur në sallën operative, e cila njoftonte vendosjen e një bombe në shkollën ‘Hysen Cela”, pranë Drejtorisë Rajonale Arsimore të Durrësit, e cila ka alarmuar blutë e qytetit bregdetar.
Mësohet se forca të shumta policie shkuan në vendngjarje, një zonë jo pak e populluar, pasi në afërsi të Drejtorisë Arsimore ndodhen edhe 3 shkolla, tek njëra prej të cilave thuhej se ishte vendosur bomba.
Policia pas kontrolleve të shumta gjeti një pako të dyshimtë në rrethimin e shkollës, brenda të cilës ishte edhe një celualar. Pikërisht nga kjo pako nuk u lejuan nxënësit e shkollës së mesme profesionale të hyjnë në shkollë, si dhe u rrethua perimetri i sigurisë deri në mbërritjen e forcave xheniere nga Tirana.
Pas dy orësh pakoja është hedhur në erë nga forcat xheniere, ndërsa brenda saj nuk është gjetur lëndë eksplozive.
Policia po punon për identifikimin e personit që telefonoi në sallën operative, ndërkohë paraprakisht dyshohet se mund të ketë qënë ndonjë nxënës.
Ndërkohë që në Tiranë brenda 24 orëve të kaluara u regjistruan 3 alarme false për bombë. Policia thotë se këto akte bëhen qëllimisht për të përhapur panik. Ndryshe nga rasti i Durrësit në Tiranë janë braktisur valixhe, apo çanta të dyshimta në disa rrugë.
(ma.ar/BalkanWeb)
Komente ( 4 )
-
hahahaahah , ketyre edhe m***** I duket tritol tani,, hahahahah
-
Fryma Rinore e Tritolit Demokrat ne aksion.
-
Na shpifet me kto alarme
-
Kjo eshte nje shenje e qarte e krizes se moralit qe ka pushtuar veçanerisht rinine tone te lindur e edukuar pas viteve ’90.
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk als_Latn unk als_Latn unk fij_Latn unk als_Latn